Þingmenn innan raða ríkisstjórnarinnar telja að Bankasýsla ríkisins hafi klúðrað sölu hlutabréfa í Íslandsbanka og að stjórn Bankasýslunnar ætti að víkja. Ekki komi til greina að selja fleiri hlutabréf í bankanum fyrr en öll kurl eru komin til grafar. Þingmenn stjórnarandstöðunnar kalla eftir óháðri rannsóknarnefnd sem hafi víðtækari rannsóknarheimildir en Ríkisendurskoðandi.
Ríkisendurskoðandi hefur fallist á beiðni fjármálaráðherra að gera úttekt á sölunni.
Bjarni segir ekkert því til fyrirstöðu að undirbúa frekari úttektir á ferlinu á meðan vinnu stofnunarinnar stendur.
Orri Páll Jóhannsson, þingmaður VG, tekur í svipaðan streng.
Þetta sagði Orri Páll í Vikulokunum á Rás eitt í morgun. Þeir eru báðir sammála um það að ekki sé hægt að halda áfram með sölu bankans fyrr en niðurstaða rannsóknar liggur fyrir.
Sigmar Guðmundsson, þingmaður Viðreisnar, kallar eftir því að rannsóknarnefnd verði skipuð sem hafi víðtækari rannsóknarheimildir en Ríkisendurskoðandi hefur og bendir á að Ríkisendurskoðun hafi ekki fundið að sölu Búnaðarbanka sem síðar kom í ljós að var ekki í lagi.

Bankasýslan klúðraði sölu hlutabréfa Íslandsbanka og stjórn hennar þarf að víkja. Þetta er mat þingmanna Vinstri grænna sem útiloka frekari sölu á hluta ríkisins í bankanum fyrr en búið er að rannsaka fyrra útboð. 